Hannes Vartama

Hannes Vartama, vuoteen 1936 Kaarle Johannes Wahl (23. helmikuuta 1901 Tyrvää – 13. joulukuuta 1973 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Vartaman vanhemmat olivat suutari Kaarle Wilho Wahl ja Eeva Kristiina Rahkila ja puoliso vuodesta 1931 Lilli Margit Ruusuvuori. Vartama kävi kansakoulun ja Porin kauppakoulun. Hän oli Suojeluskuntain yliesikunnan intendenttiosaston varastonhoitaja 1923–1925 ja nuorempi apulainen 1925–1927 ja Suojeluskuntain Kauppa Oy:n, sittemmin Oy Skoha Ab, prokuristi 1927–1937, apulaisjohtaja 1937–1949, toimitusjohtaja 1949–1969 ja johtokunnan jäsen 1945–1969. Vartama oli myös Motti Oy:n omistajia ja yhtiön hallituksen puheenjohtaja 1964–1973, samoin kuin useiden muiden yritysten johtoelinten jäsen. Hän oli lisäksi muun muassa yli kaksikymmentä vuotta Suomen Tukkukauppiaiden Liiton valtuuskunnan jäsen ja 1949–1961 liiton ase-, ampuma-, kalastus- ja urheilutarvikejaoston puheenjohtaja. Urheilu-, Metsästys- ja Kalastustarvikekauppiaat -yhdistyksen puheenjohtaja Vartama oli 1949–1955 ja Suomen Polkupyörä-, Mopedi- ja Urheiluvälinetukkuliikkeiden yhdistyksen johtokunnan varapuheenjohtaja 1961–1969. Vartama oli myös Suomalais-Japanilaisen Yhdistyksen perustajajäsen 1935 ja yhdistyksen hallituksen jäsen vuodesta 1955. Sotilasarvoltaan hän oli reservin vänrikki. Vartama sai kauppaneuvoksen arvonimen 1968.

Lähteet

Suomalaiset yrittäjät
Suomalaiset yritysjohtajat
Suomalaiset kauppiaat
Kauppaneuvokset
Vuonna 1901 syntyneet
Vuonna 1973 kuolleet